Sąlygų priedas Nr. 2.1

**PASIŪLYMO FORMA**

**ĮKROVIMO STOTELIŲ PIRKIMAS**

UAB „VILNIAUS APŠVIETIMAS“

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas / *Jeigu dalyvauja ūkio subjektų grupė, surašomi visi dalyvių pavadinimai* |  |
| Tiekėjo kodas |  |
| Tiekėjo adresas / *Jeigu dalyvauja ūkio subjektų grupė, surašomi visi dalyvių adresai* |  |
| Tiekėjo a. s., banko pavadinimas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

*Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us)/*

|  |  |
| --- | --- |
| Subteikėjo (‑ų) pavadinimas  (-ai) |  |
| Subteikėjo (‑ų) adresas (-ai) |  |
| Įsipareigojimų dalis (procentais), kuriai ketinama pasitelkti subteikėją (‑us) |  |

1. Šiuo pasiūlymu pažymime, kad sutinkame su visomis pirkimo dokumentų sąlygomis, nustatytomis:

1) pirkimo dokumentuose;

2) kituose pirkimo dokumentuose (jų paaiškinimuose, patikslinimuose).

2. Pateikdamas pasiūlymą, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

**3. Pateikiame siūlomų Prekių techninį aprašymą:**

***Pirma pirkimo dalis - Elektromobilių įkrovimo stotelės, įmontuojamos į stulpą, su priežiūra***

|  |  |  |  |
| --- | --- | --- | --- |
| Eil. Nr. | **Techniniai parametrai ir reikalavimai** | **Dydis, sąlyga** | **Tiekėjo informacija (jeigu atitinka reikalavimą - įrašoma „Atitinka“, arba papildoma dydžiais, reikšmėmis, pastabomis, nuorodomis** **į** p**ridedamus dokumentus, patvirtinančius techninius parametrus, nurodant puslapio numerį, kuriame nurodytas parametras, jeigu būtina)** |
| **Elektromobilių įkrovimo stotelės, įmontuojamos į gatvių apšvietimo stulpą modelis (privaloma nurodyti)** | | | \_\_\_\_\_\_\_\_\_\_\_\_\_\_\_\_\_\_\_\_\_  *(EĮS modelis)* |
|  | Įmontuojamos į apšvietimo stulpą elektros įkrovimo stotelės galia. | Galia - ne mažesnė nei **7,4 kW**, su privaloma galimybe apriboti galią iki **3,7 kW**  Pavyzdys: jeigu tiekėjas siūlo 7,4 kW arba didesnio galingumo įrangą, EĮS turi turėti galimybę nustatyti maksimalų galingumą, pavyzdžiui 3,7 kW, 5 kW ir t.t., su galimybe pakeisti (rankiniu būdu arba programiškai nuotoliniu) į didesnę arba mažesnę pusę.  *Įkrovimo stotelė turi turėti galimybę nustatyti maksimalų galingumą kiekvienam lizdui, jeigu EĮS turi galimybę turėti prijungiamų lizdų daugiau nei vieną. Daugiau nei vieno lizdo palaikymo reikalavimas nėra keliamas.* |  |
|  | Įkrovimo stotelės korpusas | * visi komponentai turi būti hermetiškame korpuse IP≥54, kuris atsparus drėgmei, dulkėms, krituliams, vabzdžiams; * turi būti atsparus korozijai ir kitiems agresyviems išorės veiksniams; * apsaugotas nuo priėjimo į vidų, prie sistemos komponentų. |  |
|  | Įkrovimo stotelės darbinė temperatūra | Nuo -25 °C iki +50 °C, esant santykinei drėgmei iki 90%. |  |
|  | Įėjimo galingumas | 1-fazė: 230 VAC -15% ÷ +10% 50 Hz iki 32A. |  |
|  | Išėjimo galia | 1-fazė 230 VAC -15% ÷ +10% 50 Hz iki 32A. |  |
|  | Elektromobilių įkrovimo stotelės kištukinių lizdų tipas | * AC jungtis, IEC 62196 Type2. * Kištukinis lizdas privalo turėti uždaromą dangtelį (IP≥44) * Darbinė temperatūra nuo -25 °C iki +50 °C * Standartas IEC62196-2 * Kištukinis lizdas privalo turėti integruotą LED indikatorių, aprašytą TS Nr.1.1 punkte Nr. 14 * Kištukinis lizdas neturi turėti užrakto mechanizmo |  |
|  | Numatyta apsauga nuo srovės nuotėkio | * IDn=30 mA. |  |
|  | Atsparumas žaibui ir viršįtampiams | * ≥ 10kV. |  |
|  | Elektromobilių įkrovos stotelės elektros apskaita | Apskaita vykdoma per įrenginio vidinę apskaitą, nuskaitant nuotoliniu būdu, ir nuskaitant MID sertifikuotą apskaitos įrenginį. Tiekėjas privalo pateikti dokumentą, patvirtinantį, jog naudojama apskaitos priemonė turi MID sertifikatą.  *Apskaitos prietaisas turi būti komplektuojamas su stotele, gali būti integruotas į korpusą, bet nebūtinai, jeigu atitinka visus bendrus pirkimo reikalavimus EĮS (pavyzdžiui, išvardintus TS Nr.1.1 punkte Nr. 2, IP≥54).* |  |
|  | Elektromobilių įkrovos stotelės valdymas | EĮS valdymas vykdomas per Pirkėjo turimą programinę įrangą, stotelę valdant per OCPP protokolą.  *Papildoma programinė įranga šio pirkimo apimtyje nėra įsigyjama.* |  |
|  | Įkrovimo stotelės montavimas: | Įmontuojama į gatvės apšvietimo stulpo vidų, valdymo komponentai yra viduje, o įkrovimo lizdas bei LED indikatorius yra stulpo išorėje, sumontuotas per papildomą plastikinį adapterį (TS Nr.1.1 Schema Nr. 3).  Montavimo metu visi elektros kabeliai ir kiti komponentai, išskyrus išorinę anteną (jeigu ši nėra integruojama, antenos kabelis privalo būti stulpo viduje), turi būti paslėpti stulpo viduje.   * Maitinimo kabelių ilgis: ne mažesnis nei 80 cm; * Papildomi sujungimo kabeliai ne trumpesni nei 50 cm; * TYPE-2 lizdų su LED indikatoriumi prijungimui skirtų kabelių ilgis: ne mažesnis nei 40 cm ; * Išorinės antenos pajungimui skirto kabelio ilgis: ne mažesnis nei 200 cm. * Numatytos galios įrenginio prijungimui tiekėjas privalo parinkti reikiamo gyslų kiekio ir skerspjūvio kabelius, kištukines jungtis, atitinkančius leistinos ilgalaikės srovės vertes, gyslos skerspjūvis ne mažesnis nei 6 mm2.   *Metalinio stulpo specifikacijos yra patektos Techninės specifikacijos Nr.1.1* ***priede Nr. 1.*** |  |
|  | Reikalavimas ryšio perdavimui, maršrutizatoriui, antenoms ir tvirtinimui | Palaikomas duomenų perdavimas populiariausiais būdais, pavyzdžiui tokiais kaip: 2G/4G/5G, Ethernet, turi GSM modulį.  *Pirkėjas savarankiškai pateikia 4G ryšio SIM korteles su statiniu IP, skirtu ryšio perdavimui*, *prieš pristatymo terminą, kad Tiekėjas galėtų pristatyti jau suderintą įrangą.*   *Pirkėjas pateikia savo 4G SIM kortelę, už kurios korektišką veikimą atsako pats. Iš Tiekėjo nėra reikalaujama užtikrinti GMS ryšio kokybės.*   * Tiekėjas pilnai atsako už ryšio įrangos (integruotas modulis arba routeris, ryšio stiprinimo antena ar bet kokia kitokia įranga) kokybę bei nenutrūkstamą veikimą; * Įrenginio ryšio antena gali būti integruota arba išorinė. Jeigu reikalingas išorinis antenos montavimas, EĮS komplekte privalo būti pateikiama antena su ne trumpesniu nei 200 cm kabeliu; * Antenos tvirtinimas privalo būti be iš stulpo vidaus užsukamų varžtų (pavyzdžiui, magnetinis, toks, kuriam nereikia papildomo priveržimo). * Tiekėjas užtikrina, jog yra galimybė valdyti tinklo nustatymus (EĮS arba susieto maršrutizatoriaus) vietiniame tinkle (be interneto) ir atlikti šiuos pakeitimus: 1. standartinius tinklo nustatymus, kaip IP adresas, Gateway adresas (IP address, Gateway, NetMask); 2. DNS serverio nustatymą; 3. ryšio paslaugų operatoriaus (APN) nustatymus; 4. prisijungimo vardą bei slaptažodį. |  |
|  | Protokolas, šifravimas | * Elektromobilių įkrovimo stotelė turi užtikrinti visos ne senesnės kaip 1.6  OCPP (angl. “Open Charge Point Protocol”) ar lygiaverčio komunikacijos protokolo versijos specifikacijoje nurodytos informacijos perdavimą į Perkančiojo subjekto nurodytą programinę įrangą. * Tiekėjas užtikrina, jog įrangos duomenų bei ryšio šifravimas ir autentifikacija yra numatyti gamintojo pasirinktu būdu. * Nėra apribota galimybė integruoti į bet kurio operatoriaus programinę įrangą, palaikančią OCPP protokolą. Tiekėjas negali pristatyti įrangos, kuri veiktų tik su kartu pateikiama programine įranga, o taip pat trukdyti (apriboti galimybę) valdyti įkrovos stoteles per bet kokią Tiekėjo turimą programinę įrangą. * Įkrovimo stotelės yra pristatomos be privalomos papildomos programinės įrangos.   *Papildoma programinė įranga šio pirkimo apimtyje nėra įsigyjama.*   * Reikalaujama, kad gamintojo serverio, jeigu toks yra reikalingas OCPP protokolo palaikymui, nuotoliniams įrangos atnaujinimams ir pan., fizinė lokacija būtų Europos šalyse ir Tiekėjas pateiktų tai patvirtinantį dokumentą. * Tiekėjas užtikrina, jog yra galimybė valdyti EĮS vietiniame tinkle (be interneto) ir atlikti šiuos pakeitimus:   OCPP nustatymai:  1. Įvesti krovimo stotelės unikalų numerį (IdentityID / Charge-rID);  2. OCPP serverio adresą (ServerURL);  3. Kiti (gamintojo numatyti kaip būtinieji) veikimui užtikrinti būtini, nustatymai.  4. Užtikrinama priemonė stotelės perkrovimui (restart), įgalinanti nustatymų įsigaliojimą (išsaugojimą) įkrovimo stotelėje. |  |
|  | Indikatoriai | Įkrovos stotelė yra pateikiama su TYPE-2 kištu-kiniu lizdu, turinčiu integruotą LED indikatorių (tinkamas pavyzdys pavaizduotas TS Nr.1.1 Schemoje Nr. 4), kuris atvaizduoja ne mažiau nei 2 skirtingus EĮS būsenos statusus („laisva“, „užimta“), atvaizduojamus skirtingomis spalvomis:   * Laisva/veikianti – žalias indikatorius; * Užimta/neveikianti – raudonas indikatorius.   Tiekėjas EĮS gali naudoti ir kitas papildomas indikacines spalvas bei statusus. „užimta“), atvaizduojamus skirtingomis spalvomis:   * Laisva/veikianti – žalias indikatorius; * Užimta/neveikianti – raudonas indikatorius.   Tiekėjas EĮS gali naudoti ir kitas papildomas indikacines spalvas bei statusus.   * Indikatoriui skirtas maitinimo laidas privalo būti pajungtas prie EĮS ir turėti paprastą pajungimą (TS Nr.1.1 punktas Nr. 11) prie TYPE-2 kištukinio lizdo; * LED indikatorius, integruotas į TYPE-2 kištukinį lizdą, privalo būti matinis, skirtas atvaizduoti stotelės statusą, minimalaus būtinojo ryškumo, neakinantis, atitinkantis TS Nr.1.1 punkto Nr. 2 reikalavimus (atsparus drėgmei ir kitiems išorės veiksniams) |  |
|  | Įkrovimo stotelės tiekėjas pateikia | * Išsamią įkrovimo stotelės vartotojo instrukciją (pavyzdžiui, įjungimas/išjungimas/perkrovimas, derinimas, eksploatacija, naudojamų indikacijų reikšmės, naudojimosi taisyklės bei ypatumai ir t.t.); * savarankiško montavimo bei pajungimo prie el. tinklo instrukciją, reikalavimus stotelės paleidimui; * techninę informaciją dėl įkrovimo stotelės prijungimo prie programinės įrangos per OCPP protokolą ir jam būtinų prisijungimų, jeigu tokie papildomai yra reikalingi., pavyzdžiui, gamintojo serverio URL nuorodos arba kitokia informacija, be kurios stotelės negali būti prijungtos prie Pirkėjo programinės įrangos per OCPP protokolą; * Elektromobilių įkrovos stotelės CE sertifikatą su testavimo rezultatais akredituotoje laboratorijoje; * Apskaitos priemonės MID sertifikatą; * OCPP serverio fizinės lokacijos Europos šalyse patvirtinantį dokumentą; * Kitus duomenis ir dokumentus, išvardintus pirkimo TS Nr.1.1. |  |
|  | Reikalavimas pristatymui ir paleidimui: | * Tiekėjas pristato įkrovimo stotelę pilnai paruoštą montavimui: * surinktą elektros įkrovimo stotelę korpuse, kurią reikia įmontuoti (įtvirtinti) į apšvietimo stulpą; * integruotos lengvo ir paprasto prijungimo maitinimo jungtys - IP≥44 ir laidai, skirti prijungti komplekte esančio elektros lizdą, prijungti prie įtampos; * kabelių ilgis turi būti tinkamas pajungimui pagal schemą (laido ilgis užtikrinantis pajungimą prie įtampos ir įkrovos lizdo sujungimui, minimalūs laidų ilgiai nurodyti TS Nr.1.1 punkte Nr. 5); * visi komponentai, esantys korpuso išorėje privalo būti surinkti ir prijungti. Jeigu komponentas pateikiamas neprijungtas (pavyzdžiui el. lizdas, indikacinis LED ir pan.), yra užtikrinama, kad montavimo instrukcijoje (TS Nr.1.1 punktas Nr. 6) yra aprašytas paprastas ir greitas komponentų prijungimas, pavyzdžiui per kištukines jungtis. * Po sumontavimo ir prijungimo prie elektros tinklo, EĮS privalo būti pilnai veikianti. Jeigu po sumontavimo yra reikalingi papildomi paleidimo ar derinimo darbai - jie yra vykdomi Tiekėjo kaštais. * Į kainą turi būti įskaičiuoti įrangos derinimo ir paleidimo darbai, jeigu tokie reikalingi, įrangos savarankiško montavimo mokymai, taip pat konsultacijos (raštu, telefonu, gyvai), suteikiamos Pirkėjui EĮS savarankiško montavimo bei paleidimo metu. * Numatyta galimybė be trikdžių integruoti į bet kurio operatoriaus programinę įrangą: reikalaujama OCPP 1.6 protokolo ir jam būtinų prisijungimų, jeigu tokie papildomai yra reikalingi, pavyzdžiui, gamintojo serverio URL nuorodos arba kitokia informacija, be kurios stotelės negali būti prijungtos prie Pirkėjo programinės įrangos per OCPP protokolą.  Tiekėjas negali pristatyti įrangos, kuri veiktų tik su kartu pateikiamą programinę įrangą, o taip pat trukdyti valdyti įkrovos stoteles per Tiekėjo turimą programinę įrangą. |  |

1. **Pateikiame siūlomų Prekių kokybės kriterijų aprašymą:**

|  |  |  |
| --- | --- | --- |
| **Eil. Nr.** | **Kokybės kriterijai** | **Siūlomų kriterijų rodiklių reikšmės** |
| 1. | **Siūlomas garantinio aptarnavimo terminas mėn.** Minimalus terminas - 60 mėn. | Pažymėti siūlomą **garantinio aptarnavimo terminą mėn.**, (simboliu „X“ pažymėti tik vieną langelį):  ne mažiau kaip 60 mėn. -  ne mažiau kaip 72 mėn. -  ne mažiau kaip 84 mėn. -  ne mažiau kaip 96 mėn. -  ne mažiau kaip 108 mėn. –  ne mažiau kaip 120 mėn. - |

**Pastaba.** Tiekėjas turi pasirinkti tik vieną galimą variantą iš aukščiau nurodytų 6 (šešių) siūlomų variantų. Jeigu tiekėjas savo pasiūlyme nurodys kitą prekių užsakymo pristatymo terminą arba visai jo nenurodys, tuomet toks dalyvio pasiūlymas bus atmetamas.

1. **Pateikiame siūlomų Prekių kainą:**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Prekių pavadinimas/ modelis/gamintojas** | **Mato vnt.** | **Orientacinis kiekis** | **Vieneto įkainis, Eur be PVM** | **Suma Eur be PVM**  ***(6.=4.x5.)*** |
| *1.* | *2.* | *3.* | *4.* | *5.* | *6.* |
| 1. | Elektromobilių įkrovimo stotelė, įmontuojama į gatvių apšvietimo atramą su priežiūra: \_\_\_\_\_\_\_\_\_\_ | Vnt. | **400** |  |  |
| **Kaina be PVM, Eur VISO:** | | | | |  |
| **PVM\* (21%):** | | | | |  |
| **Kaina su PVM\*, Eur VISO:** | | | | |  |

\*Tais atvejais, kai pagal galiojančius teisės aktus tiekėjui nereikia mokėti PVM, jis nepildo lentelės skilčių kur nurodyta kaina su PVM ir nurodo priežastis, dėl kurių PVM nemoka.

**Teikdami šį pasiūlymą, mes patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.**

Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkama sutarties įvykdymui.

Siekiant užtikrinti, kad laimėjusių dalyvių pasiūlymuose esančios informacijos paskelbimas neprieštarautų teisės aktams arba teisėtiems tiekėjų interesams, arba netrukdytų laisvai konkuruoti tarpusavyje, **prašome nurodyti, kokia pasiūlymo dalis yra konfidenciali.** Nepateikus atitinkamos informacijos Jūsų pasiūlymo forma teisės aktų nustatyta tvarka bus skelbiama visa apimtimi ir Jūs būsite visiškai atsakingi už konfidencialios informacijos paviešinimą.

Šiame pasiūlyme yra pateikta ir konfidenciali informacija (dokumentai su konfidencialia informacija yra pažymėti):

|  |  |  |  |
| --- | --- | --- | --- |
| Eil.Nr. | Pateikto dokumento pavadinimas | Pasiūlymo lapo numeris, kuriame yra dokumentas (jei dokumentas užima ne vieną pasiūlymo lapą – nurodomi lapo numeriai „nuo-iki“) | Konfidencialumo priežastys |
|  |  |  |  |
|  |  |  |  |

\*Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus.

**Kartu su pasiūlymu pateikiami šie dokumentai:**

|  |  |  |
| --- | --- | --- |
| Eil.Nr. | Pateiktų dokumentų pavadinimas | Pasiūlymo lapo numeris, kuriame yra dokumentas (jei dokumentas užima ne vieną pasiūlymo lapą – nurodomi lapo numeriai „nuo-iki“) |
| 1. | EBVPD – priedas Nr.4 |  |
| 2. | Teikėjo atitikties DEKLARACIJA - priedas Nr.7 |  |
|  | ... |  |

Pasiūlymas galioja iki termino, nustatyto pirkimo dokumentuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens pareigos vardas, pavardė, parašas)